<classify> Ndemla ni mchezaji wa timu ya Taifa ya Tanzania Taifa Stars na Simba ambaye alikuwa akiaminiwa zaidi na Kocha aliyepita Dylan Kerry katika kikosi cha kwanza, lakini sasa nafasi yake ya kucheza katika kikosi cha kwanza imekuwa ni ndogo.Akijibu maswali ya waandishi wa habari juzi baada ya mchezo dhidi ya Mgambo JKT Mayanja alisema Ndemla ana vitu ambavyo kiufundi vinahitaji marekebisho.Ndemla ni mchezaji mzuri bado namuandaa na siku sio nyingi mtamuona atarudi katika kiwango ninachokitaka,alisema huku akishindwa kuvitaja akisema ni vya kiufundi. Mayanja aliongeza kuwa falsafa yake ilivyo hatumii mchezaji kwa kuangalia historia bali jambo analoamini anahitaji kuwatumia wachezaji wanaocheza mpira.Mpira sio historia, wala sio timu ya taifa na siifundishi Simba kwasababu ina wachezaji wa taifa bali naifundisha kutokana na kile ninachokiamini kutokana na falsafa yangu, natakiwa niwatumie wachezaji wanaocheza mpira, alisema.Ndemla ni mchezaji mzuri bado namtayarisha, mtamuona ,muda kidogo atarudi katika kiwango kinachotakiwa. Alisema hawezi kutegemea nguvu ya mchezaji mmoja na kwamba lazima ajaribu kila mchezaji kama ana uwezo wa kucheza na ndio maana hata Dan Lyanga alimuanzisha benchi lakini aliingia kipindi cha pili na kufunga.  <topic>: MICHEZO 